gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu en en en en en en gu gu
જે લોકો એર ઇન્ડિયાની સર્વિસને ધિક્કારે છે તેમને આ વાંચી ને થશે ગર્વ | જલ્સા કરોને જેંતીલાલ
પ્રથમ ગુજરાતી હાસ્ય લોકશાહી - લોકો માટે, લોકો દ્વારા, લોકો ને અર્પણ
જે લોકો એર ઇન્ડિયાની સર્વિસને ધિક્કારે છે તેમને આ વાંચી ને થશે ગર્વ
April 25, 2015 in લેખકની કટારે, વિશાલ લાઠીયા
દુનિયા નું સૌથી મોટું હવાઈ માનવ સ્થળાંતર…
એર ઇન્ડિયા ભલે મોડી ફ્લાઈટ કે ખરાબ સર્વિસ માટે જાણીતી હોય પણ આ પોસ્ટ વાંચી ને તમને થોડી ક્ષણો માટે તો એર ઇન્ડિયા પર ગર્વ થશે જરૂર. વાત છે ૧૯૯૦ ગલ્ફ વોર ની , ભારત સરકારે એર ઇન્ડિયા ની મદદ થી ૧૭૦૦૦૦ ભારતીયો ને ૪૮૮ ફ્લાઈટસ દ્વારા ૫૯ દિવસ માં કુવૈત થી ભારત સ્થળાંતર કરાવેલ. આ સાથે જ એર ઇન્ડિયા એ કોઈ સિવિલ એર લાઈન દ્વારા કરવામાં આવેલા સૌથી મોટા સ્થળાંતર નો વર્લ્ડ રેકોર્ડ પોતાના નામે કરી લીધો.
આવો જાણીએ કઈ રીતે અને શા માટે કરવું પડેલું આ સ્થળાંતર ??
ગલ્ફ વોર ૧૯૯૦, જયારે સદ્દામ હુસેને કુવૈત પર આક્રમણ કર્યું ત્યારે કુવૈતી રોયલ પરિવારો એ તો સાઉદી અરેબિયા તરફ પ્રયાણ કર્યું પણ જનરલ પબ્લિક અને આપણા ભારતીય પરિવારો એ બહુ મોટી મુસીબતો નો સામનો કરવો પડેલો અને આ જવાબદારી આવી ભારત સરકાર પર. જે ભારત સરકારે બખૂબી નિભાવી અને ઈતિહાસ રચાયો.
એમાં પણ ઘણા બધા લોકો પાસે તો કાયદેસર મુસાફરી કરવા માટે ના દસ્તાવેજો પણ નહોતા. કુવૈત માં નોકરી કરવા માટે તેમણે તેમના દસ્તાવેજો પોતાના બોસ કે માલિક ને આપી દીધેલા જે એ સમયે લાપતા હતા કે મૃત્ય પામેલા હતા!!
ભારતીય નાગરિકો એ એ સમયે અમ્માન ના અલગ અલગ સ્કૂલો તેમજ મકાનો માં આશરો લીધેલો. તે લોકો ને આ અલગ અલગ જગ્યા પર થી અમ્માન એરપોર્ટ પર એકઠું થવું પડતું હતું. એટલા માટે એ અંદાજો લગાવવો અશક્ય હતો કે ક્યારે અને કેટલા લોકો પહોચી શકશે જેના કારણે ફ્લાઈટસ ખુબ જ મોડી ઉપડતી. ફ્લાઈટસ ના કર્મચારીઓ ને ઘણા જ લાંબા સમય સુધી ડ્યુટી પર હાજર રહેવું પડતું.
૧૪ ઓગસ્ટ એટલે કે આક્રમણ ના ૧૨ દિવસ પછી જયારે મદદ પહોચી ત્યારે ભારતીય નાગરિકો બહુ જ ગુસ્સા માં હતા. તેમને થોડી વહેલા મદદ ની આશા હતી. ત્યારના ફોરેન મીનીસ્ટર આઈ.કે.ગુજરાલ એ લોકો ને સમજાવી અને પળવાર માં લોકો ને “ભારત માતા કી જય” ના નારા લગાવતા કરી દીધા.
તુરંત જ  મીલીટરી ના વિમાનો વૃધ્ધ, બાળકો અને સ્ત્રીઓ માટે ગોઠવ્યા કે જેથી કરીને તેમને જલ્દી પહોચાડી શકાય. પરંતુ હવાઈ ક્લીયરન્સ ની બહુ લાંબી કાર્યવાહી ને કારણે એ બરાબર કામ ના આવ્યું. અને ભારત સરકારે એર ઇન્ડિયા ની મદદ માંગી.
એર ઇન્ડિયા ની ટીમ એ અમ્માન ના એક નાના એવા હોટેલ ના રૂમ માંથી આ સમગ્ર ઓપરેશન બખૂબી પાર પાડ્યું.  મિશન પર રહેલા લોકો ના અદભુત સંકલન અને ટીમ વર્ક ના કારણે આશા કરતા વધારે અને એક અંદાજ મુજબ બધા જ ભારતીય નાગરિકો ને સ્થળાંતર કરાવવા માં સફળતા મળેલી. આ સફળ ઓપેરશન ૧૪ ઓગસ્ટ ૧૯૯૦ થી ૧૧ ઓકટોબર ૧૯૯૦ સુધી ચાલેલુ અને ૪૮૮ ફ્લાઈટસ દ્વારા ૫૯ દિવસ માં ૧૭૦૦૦૦ જેટલા ભારતીય નાગરિકો ને કુવૈત થી ભારત સ્થળાંતર કરાવી એર ઇન્ડિયા એ તેની શક્તિ નો પરચો દેખાડી દીધેલો.
જે લોકો ને જાણકારી ના હોય તેઓને જણાવી દઉં કે આ રીયલ સ્ટોરી પર થી અક્ષય કુમાર ની ફિલ્મ “એરલીફ્ટ” આવી રહી છે. જે ૨૦૧૬ માં રિલીજ થશે. તો મિત્રો આવો સૌ સાથે મળી સલામ કરીએ એર ઇન્ડિયા ની જિંદાદિલ ટીમ ને. સલામ કરીએ ભારત સરકાર ને અને સલામ કરીએ એ દરેક નાગરિક ને જેમને ધીરજ અને સંયમ સાથે આ ઓપેરેશન સફળ બનાવ્યું.
← ગર્ભમાં રહેલા બે બાળકોનો સંવાદ
શિક્ષણ જગત સાથે સંકળાયેલા મિત્રો માટે પ્રેરણાદાયી પોસ્ટ →
Leave a Reply Click here to cancel reply.
Email (will not be published) (required)
© 2012 જલ્સા કરોને જેંતીલાલ. All Rights Reserved. Terms of Use | Privacy Policy
પ્રથમ ગુજરાતી હાસ્ય લોકશાહી - લોકો માટે, લોકો દ્વારા, લોકો ને અર્પણ